ועדת העבודה והרווחה, כנסת 24, פרוטוקול מספר 112, 2022-03-07 12:00

אפרת רייטן: היום ה-7 במרץ 2022, ד' באדר ב' התשפ"ב, השעה היא 12:00.

אפרת רייטן: אנחנו עוברים לדון בהצעת חוק עבודת נשים (תיקון מס' 63) (הסדרי עבודה גמישים להורה עצמאי), התשפ"ב-2022, כ/883, של חברת הכנסת אימאן ח'טיב יאסין וחברי כנסת נוספים, בהכנה לקריאה שנייה ושלישית.

אימאן ח'טיב יאסין: ממש מרגש ומרגיע להגיע לתחנה הזאת.

אימאן ח'טיב יאסין: כולי תקווה שנוכל להקל על האזרחים בכלל, על הנשים ועל ההורים כדי שיוכלו למלא את תפקידם נאמנה, בלי ייסורים, בלי סבל, בלי תחנות מאתגרות בדרך.

אימאן ח'טיב יאסין: אני חייבת להגיד שהצעת החוק הזאת הונחה לראשונה על ידי חברנו המנוח סעיד אלחרומי שדאג שנשים בנגב שעבדו ועובדות בעבודות שהן בעיקר שחורות יוכלו להיות עם הילדים שלהן.

אימאן ח'טיב יאסין: אנחנו, בתקווה שהוא שומע את כולנו, נפעל שיהיה יותר טוב בעולם הזה.

נעה בן שבת: הוגשו הסתייגויות על ידי חברי הכנסת קיש, אמסלם, קרעי, רוטמן, סמוטריץ', אזולאי, ארבל, מלכיאלי ופינדרוס.

נעה בן שבת: הם מציעים שלפני סעיף 1 יבואו שלוש מטרות חלופיות: 1.

נעה בן שבת: מטרת חוק זה לצמצם את חופש הפעולה של העסקים הקטנים.

נעה בן שבת: 2.

נעה בן שבת: מטרת חוק זה להגן על ההורים העצמאיים שנפגעים קשות מגזירות שר האוצר.

נעה בן שבת: 3.

נעה בן שבת: מטרת חוק זה לרצות את חברי הרשימה הערבית המאוחדת על מנת שלא יפרקו את הממשלה.

אפרת רייטן: מי בעד ההסתייגות של חברי הכנסת קיש, אמסלם, קרעי, רוטמן, סמוטריץ', אזולאי, ארבל, מלכיאלי ופינדרוס, שירים את ידו?

אפרת רייטן: ההסתייגות לא אושרה.

נעה בן שבת: נעבור להסתייגויות של סיעת הליכוד, ש"ס, יהדות התורה והציונות הדתית לסעיף 1.

נעה בן שבת: הם מציעים שבמקום סעיפים 2(ג), 3 ו-4 יבוא סעיף 4.

אפרת רייטן: מי בעד, מי נגד ההסתייגות?

אפרת רייטן: ההסתייגות לא אושרה.

נעה בן שבת: המילים "עובד, מועמדת לעבודה או מועמד לעבודה" – יימחקו.

אפרת רייטן: מי בעד ההסתייגות, ירים את ידו?

אפרת רייטן: מי נגד?

אפרת רייטן: ההסתייגות לא אושרה.

נעה בן שבת: ההצעה השלישית היא שבמקום "ובין 07:30" יבוא "ובין 06:00".

אפרת רייטן: מי בעד, מי נגד?

אפרת רייטן: ההסתייגות לא אושרה.

נעה בן שבת: הצעת חוק עבודת נשים (תיקון מס' 63)(הסדרי עבודה גמישים להורה עצמאי), התשפ"ב-2022

4 יבוא: "תחולה על הורה 4א.

4 יבוא: הוראות סעיפים 2(ג), 3 ו-4 החלות על אישה לגבי עבודה עצמאי בלילה, יחולו, בשינויים המחויבים, גם על עובדת, עובד, מועמדת לעבודה או מועמד לעבודה, לפי העניין, שהם הורה עצמאי, לגבי עבודה בשעות שבין 24:00 ובין 07:30; בסעיף זה, "הורה עצמאי" – כהגדרתו בחוק סיוע למשפחות שבראשן הורה עצמאי, התשנ"ב-1992, ובלבד שלילד שבהחזקתו הנמצא עימו טרם מלאו 12 שנים.

4 יבוא: " לא צוין בדברי ההסבר שיש עלות תקציבית, לכן מבחינתנו אפשר להצביע.

אפרת רייטן: מי בעד הצעת חוק עבודת נשים (תיקון מס' 63) (הסדרי עבודה גמישים להורה עצמאי), התשפ"ב-2022?

אפרת רייטן: הצעת החוק אושרה.

אפרת רייטן: הצעת החוק אושרה ותעלה למליאה לקריאה שנייה ושלישית.